สยามฟิวเจอร์ฟันกำไรมโหฬาร1.5พันล้าน
SF เผยปีนี้กำไรสุทธิ 1,500 ล้านบาท จากการตีมูลค่าเมกาบางนา ร่วม 1,000 ล้านบาท ลงทุนคอมมูนิตีมอลล์ใหม่ เพิ่มส่วนต่อ 34 แห่ง
30 พ.ค. 2555

SF เผยปีนี้กำไรสุทธิ 1,500 ล้านบาท จากการตีมูลค่าเมกาบางนา ร่วม 1,000 ล้านบาท ลงทุนคอมมูนิตีมอลล์ใหม่ เพิ่มส่วนต่อ 34 แห่ง
นายกิตตินันท์ สำรวจรวมผล ประธานเจ้าหน้าที่การเงิน บริษัท สยามฟิวเจอร์ ดีเวลลอปเมนท์ (SF) เปิดเผยว่า ปีนี้คาดว่าบริษัทมีกำไรสุทธิที่ 1,500 ล้านบาท ซึ่งเป็นการรับรู้กำไรจากการปรับมูลค่ายุติธรรมอสังหาริมทรัพย์เพื่อการลงทุนโครงการเมกาบางนาแล้วถึง 1,000 ล้านบาท
สำหรับการดำเนินงานปกติในปีนี้จะมีกำไรสุทธิเพิ่มเป็น 150 ล้านบาท เทียบกับปีก่อนที่ทำได้ 84 ล้านบาท กำไรจากส่วนที่เหลืออีก 350 ล้านบาท จะมาจากการบริหารพื้นที่เช่าทั้งหมด 30 โครงการ ซึ่งปีนี้บริษัทจะมีรายได้จากอัตราค่าเช่าที่เติบโต 15% ซึ่งเป็นผลจากที่ทำสัญญากับลูกค้าว่าจะมีการปรับขึ้นค่าเช่าทุก 3 ปี ทั้งในระยะสั้นและระยะยาว
ขณะที่รายได้และกำไรไตรมาส 2 จะปรับตัวลงจากไตรมาสแรก เพราะไตรมาสแรกมีการรับกำไรพิเศษจากโครงการเมกาบางนา ซึ่งถือว่ามีขนาดใหญ่มากและจะมีการบันทึกครั้งเดียวในไตรมาสนี้ 
นายกิตตินันท์ กล่าวต่อว่า ความคืบหน้าการทำโครงการเมกาบางนา 2 เชื่อว่าอย่างเร็วสุดจะได้ข้อสรุปภายใน 34 ปี โดยใช้เวลาในการหาที่ดินแล้ว 12 ปี แต่ที่สำคัญคือต้องรอการตอบรับจาก IKEA เป็นหลัก ซึ่งตอนนี้คงต้องรอ IKEA ตัดสินใจว่าจะลงทุนในพื้นที่ใด แต่บริษัทมีความพร้อมทุกเมื่อหาก IKEA ตัดสินใจลงทุนสร้างแห่งที่ 2 
ทั้งนี้ ปีนี้บริษัทมีแผนลงทุนทั้งหมด 1,000 ล้านบาท แบ่งเป็น 800 ล้านบาท ที่เตรียมลงทุนในการสร้างคอมมูนิตีมอลล์ใหม่ 3 แห่ง แต่บริษัทจะเริ่มรับรู้ค่าเช่าจากโครงการในปี 2556 และการลงทุนในส่วนต่อขยายโครงการเดิมอีก 200 ล้านบาท ซึ่งแหล่งเงินลงทุนจะมาจากเงินกู้ เงินทุนหมุนเวียนของบริษัท และค่าเซ้งร้าน 
อย่างไรก็ตาม บริษัทไม่มีแผนเปิดคอมมูนิตีมอลล์ในต่างประเทศ แม้ว่าจะมีการเปิดเสรีประชาคมเศรษฐกิจอาเซียน (เออีซี) เพราะมองว่าธุรกิจค้าปลีกในต่างประเทศมีข้อได้เปรียบน้อย มีการแข่งขันสูง ซึ่งผู้ลงทุนในประเทศจะได้เปรียบมากกว่า อีกทั้งเดือน ต.ค.นี้ บริษัทเตรียมเข้าไปเซ็นสัญญารับบริหารคอมมูนีตีมอลล์แห่งใหม่ คือ Imagine Valley ของมหาวิทยาลัยกรุงเทพ ซึ่งมีพื้นที่ให้เช่ารวม 2.3 แสนตารางเมตร